Приложение № 1
Към секторно ръководство № 1

ТЕХНОЛОГИЯ, ХАРАКТЕРИСТИКИ  НА ЕМИСИИТЕ И ОПРЕДЛЯНЕ НА НАЙ-ДОБРИ НАЛИЧНИ ТЕХНИКИ ПРИ НАНАСЯНЕ НА СЛЕПВАЩИ ПОКРИТИЯ

1	ТЕХНОЛОГИЯ И ОСНОВНИ ПРОЦЕСИ ЗА НАНАСЯНЕ НА СЛЕПВАЩИ ПОКРИТИЯ И ЕМИСИИ НА ЛОС

Дейностите свързани с нанасяне на слепващи покрития са формулирани в т.  1 на Приложение 1 на Наредба № 7/2003г, както следва: Всяка дейност, при която слепващо покритие (лепило/адхезив) се нанася върху повърхност, с изключение на нанасянето на слепващи покрития (лепила/адхезиви) и ламинирането, в рамките на печатарските дейности".

В този контекст “дейностите” обхващат целият процес на нанасяне на слепващите покрития, включително и третиране, боравене и складиране на всички използвани материали, както и продуктите и отпадъците, създадени в процеса.  

Дейности, свързани с нанасяне на слепващите покрития се извършват в следните производства:

•	Производство на слепващи вещества чувствителни на натиск (PSA), включително лепенки и етикети;
•	Строителна дейност и продукти;
•	Преработка на дърво и производство на мебели;
•	Ламинация и гъвкави опаковки;
•	Производство на превозни средства;
•	Подвързване на книги;
•	Производство на различни потребителски продукти;
•	Производство на шлифовъчни материали;
•	други.

1.1. ДЕТАЙЛИ  НА  ПРОЦЕСА

Тъй като нанасянето на слепващи покрития се среща при много и различни промишлени производства, не е възможно да се даде обща схема, която да бъде подходяща за всички случаи. В най-общия случай в процеса включва следните етапи:

(1)	Доставка и съхранение на материалите и ОР.
(2)	Подготовка на материалите и техниката.
Повърхността, върху която се нанася слепващото покритие се почиства, а понякога се подлага на предварително третиране. Ако това е свързано с употребата на разтворители, тогава емисиите следва да бъдат отчетени при прилагане изискванията на наредбата.   
(3)	 Пренасяне на материалите. 
Прехвърляне на ОР за почистване, слепващите вещества и субстрати и предварително подготвени смеси до и от зоната за нанасяне на покритията.
(4)	Основен етап на процеса. 
Нанасянето на покритие може да се провежда по следните способи:

•	Процес на нанасяне на непрекъснато покритие върху рулон, например, върху хартия, пластмасово фолио или слепващи продукти на основата на текстил. Това включва и производството на абразивни листови материали. 
•	Нанасяне  на слепващите вещества. Нанасянето на  слепващите покритие върху повърхности чрез техниките - разпръскване, използване на валяк или чрез потапяне. То  може да се извършва върху големи по площ повърхности – например, при процесите на ламиниране, но също така и върху малки детайли по време на общите фабрични операции – например при производството на мебели.  Повърхността, на която е нанесено слепващото покритие може после да се прилепи към друга повърхност, материал или вещество. Понякога, се налага да се въведе допълнителен етап за проникване, съхнене, активиране или втвърдяване на слепващото вещество. Може да има и етап на завършващо почистване при някой продукти.

(5)	Почистване на оборудването. 
Почистване на пръскащите инструменти, камерите и сушилните за премахване на остатъчните или в повече нанесени покрития.
(6)	Съхранение на продукта.
Трябва да се отбележи, че не всички слепващи вещества съдържат органични разтворители – много от тях са на водна основа или изобщо не представляват дисперсни системи (твърди термопластични покрития).

По долу са представени описание на основни процеси с използване на ОР в инсталация за нанасяне на слепващи покритие и обобщена технологична схема.  

Описание на технологичните процеси с използване на ОР в ААА АД, гр. YYY  

№	Процес - Описание	
1.	Разтоварване, съхранение и оборот на възстановен (регенериран) ОР 
Доставените ОР (бензин и толулол) се преливат от автоцистерни в подземни резервоари (4 бр., с вместимост  бензин  15м³ , толулол 10 м³, бензин – толулол 15 м³, толулол – бензин 10м³.  Резервоарите Б и Т-Б са свързани със работното помещение за смесване,  резервоара Б-Т е свързан с инсталацията за регенерация от която се подава ОР с непостоянен състав към Т-Б. Резервоарите са оборудвани с дихатели от които се емитират ЛОС пряко в атмосферен въздух с непостоянна концентрация и дебит (при пълнене, повишаване на температурата през летния сезон и т.н.).	
2.	Смесване и предварителна подготовка на слепващите покрития
В работното помещение са монтирани 2 дисолвера, 3 смесителни съдове и работна камера (камина) в които се подготвят и престояват работните смеси за нанасяне на неколкократни покрития, съгласно технологичните инструкции. Работното помещение е оборудвано с общообменна нагнетателно-всумакателна вентилационна система с едно изпускащо устройство  с дебит 15000 м³/час, осигуряваща десетократен обмен на въздуха за един час. Фактическото отработено време съвпада с отработеното за (220 х 24 ч. = 5280 часа), като вентилаторите се включват в авариен режим (3 пъти по 10 минути на една работна смяна).	
3.	Нанасяне на потрития (машина за наслояване)
Към наслояващата машина се подава фолио и работни смеси дозирани в смесително отделение за неколкократни последователни операции на промазване. Парите на ОР от сушилния канал на наслояващата машина се подават към инсталация за регенериране. Работната среда се вентилира от общо обменна нагнетателно-всумакателна инсталация през 3 изпускателни устройства, врати и прозорци към атмосферен въздух. Осигурява десотократен обмен на въздуха за един час. ОР в крайния продукт, в твърдите отпадъци (дефектирал продукт) и в течните отпадъци (промиване на валове, сита и т.н.) постъпва за съхранение в складово помещение. 	
4.	Регенериране на ОР
Парите на ОР от наслояващата машина се засмукват от вентилатор с общ дебит 29 000 м³/час и се подават към инсталация за регенериране, състояща се от 3 абсорбционни колони с активен въглен, работещи в режим на абсорбция, на десорбция (с подаване на индиректна пара) и в резерв.  Парите на ОР се емитират през 3 изпускащи устройства в зависимост от текущото натоварване. Възстановения ОР се подава към резервоар  Б-Т.	

Обобщена схема на технологични процеси с употреба на ОР в ААА АД, гр. YYY 

Съхранение 

Смесителна машина

Пресоване на абразивните дискове

Регенерация

Резервоари

I1

O4

O1

О4

О6

О6

О4

I2

I1 + I2

	

1.2. ХАРАКТЕРИСТИКИ НА ЕМИСИИТЕ

Повечето от емисиите на ЛОС се генерират в процеса на нанасяне на слепващите покрития (около 98% от цялата емисия, получавана от производството е от употребата на слепващите материали). 

В случай обаче, че се използват органични разтворители в някои от спомагателните етапи (почистване на повърхностите или предварителното им третиране), те също допринасят за общата емисия. Същото се отнася и за боравенето, преливането, складирането и депонирането на тези разтворители.   

Съдържанието на ОР в слепващите покрития е в границите от 5% до 80% (средно 40-60%). Слепващите покрития с високо съдържание на разтворители обикновено съдържат 60-80%, а тези с ниско съдържание 5-20% ЛОС.

Емисионните фактори са установени в границите от 11 до 152 кг ЛОС на тон използвано слепващо покритие.  Те зависят от:

- съдържанието на разтворители в използваните слепващи вещества;
- методът на нанасяне;
- дали има вторично улавяне и намаляване на емисиите (например, абсорбиращ активен въглен, кондензатор на разтворителя, термично или каталитично изгаряне).

Слепващите вещества могат да съдържат различни органични разтворители, като най-често се използват:

•	Алифатни въглеводороди (пентан, хексан, метилциклопентан); 
•	Ароматни въглеводороди (толуен, изопропил бензен, стирен, ксилен);
•	Естери (етил ацетат, бутил ацетат);
•	Хлорирани разтворители (дихлорметан, 1,1,1-трихлоретан, трихлоретилен, тетрахлоретилен);
•	Кетони (ацетон, метил етил кетон, циклохексанон);
•	Алкохоли (метанол, етанол, изопропанол, гликол).

2. Определяне и Избор на НДНТ 

За най-добра налична техника може да се счита такава комбинация от мерки, която осигурява НДЕ под 50 mgС/m3 и 20% ННЕ от консумацията на разтворител за постигане на съответствие с Наредбата. В случай, че в инсталацията се извършва регенерация на ОР, НДЕ е 150 mgС/m3.

За оценка на  различните мерки е направено проучване за страните от ЕС http://tftei.citepa.org/images/files/voc_emission_reduction_techniques_costs/ss_adhesives_300905.pdf
Моделната инсталация e със следните параметри: 

•	Консумация на разтворител под 15 тона/ годишно – 6012 кг;
•	В инсталацията се нанася слепващо покритие върху хартиени и пластмасови ленти

Оценка на разходите за прилагане на различни техники за намаляване на емисиите

При прилагане на мерките за намаляване на емисиите на разтворители са необходими следните разходи:

o	инвестиционни разходи – извършват се еднократно за закупуване на технологично или пречиствателно оборудване и други дълготрайни, активи;
o	оперативни разходи – извършват се периодично за консумативи, енергия, заплати, ремонти и др текущи нужди.

В някои случаи мерките имат положителен финансов ефект за операторите, вследствие на икономии на материали, енергия, труд и др. 
В следващите таблици е представена оценката на емисионните фактори, инвестиционните и текущите разходи за прилагане на адсорбционни методи за възстановяване на ОР и употреба на емулсия като покритие.

Емисионни фактори, инвестиционни и оперативни разходи
Емисионни фактори кgОР/тон употребено слепващо покритие покритие
	Първични мерки	
	Традиционни покрития със съдържание на ОР 35% 	Емулсия 2% ОР и 50% твърда съставка	
Вторични мерки	Без вторични мерки	780	14	
	Адсорбция с активен въглен и кондензация	187,2	-	
Инвестиционни разходи хил. EURO	Първични мерки	
	Традиционни покрития със съдържание на ОР 35% 	Емулсия 2% ОР и 50% твърда съставка	
Вторични мерки	Без вторични мерки	-	2000	
	Адсорбция с активен въглен и кондензация	2100	-	
Оперативни разходи хил.  EURO
	Първични мерки	
	Традиционни покрития със съдържание на ОР 35% 	Емулсия 2% ОР и 50% твърда съставка	
Вторични мерки	Без вторични мерки	5017	7960	
	Адсорбция с активен въглен и кондензация	549	-	

За инсталация от този размер, разходите за проучване и внедряване на емулсия са в размер на 1 250 хил. EURO. 

За инсталацията, ползваща 6000 т ОР годишно, която нанася покритие със средно съдържание на ОР 35%, без система за адсорбция, или друг тип вторична мярка, за постигане на съответствие следва да бъдат отчетени следните параметри:

Основни параметри при определяне на НДНТ за инсталация за нанасяне на слепващи покрития

Необходими инвестиционни разходи	2 100 000 EURO	
Оперативни разходи – променливи – материали, ел.енергия, пара	392 000 EURO	
Оперативни разходи – постоянни – РЗ, амортизации	103 000 EURO	
Дебит на отпадъчните газове 	200 000 м3/час	
ОР на тон покритие	187,2 кг	
Срок на експлоатация 	10 години	
Годишни икономии 	535 000 EURO